
ŠIAULIŲ MIESTO SAVIVALDYBĖS ADMINISTRACIJOS
TURTO VALDYMO SKYRIUS

SPRENDIMO „DĖL GYVENAMOSIOS PATALPOS AUŠROS AL. 13-16, ŠIAULIUOSE, PERDAVIMO PANAUDOS PAGRINDAIS BĮ VALSTYBINIAM ŠIAULIŲ DRAMOS TEATRUI“ PROJEKTO
AIŠKINAMASIS RAŠTAS

2023 m. rugpjūčio 7 d.
Šiauliai


Perduoti BĮ Valstybiniam Šiaulių dramos teatrui panaudos pagrindais laikinai neatlygintinai valdyti ir naudotis šios įstaigos nuostatuose numatytai veiklai penkeriems metams Šiaulių miesto savivaldybei nuosavybės teise priklausančią dviejų kambarių 66,57 kv. m bendrojo ploto gyvenamąją patalpą Aušros al. 13-16, Šiauliuose (unikalus Nr. 4400-0663-7696:5688). 

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punkte nustatyta, kad savivaldybės turtas gali būti perduodamas panaudos pagrindais biudžetinėms įstaigoms. Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 3.1 papunktyje numatyta, kad savivaldybei nuosavybės teise priklausantis turtas panaudos pagrindais gali būti perduodamas biudžetinėms įstaigoms. Vadovaujantis šio aprašo 6 punktu, prašymus dėl Savivaldybės turto (gyvenamosios patalpos) perdavimo panaudos pagrindais nagrinėja Gyvenamųjų patalpų naudojimo komisija. Aprašo 19 punkte nustatyta, kad jei panaudos gavėjas pageidauja sudaryti naują panaudos sutartį, pateikia Savivaldybės administracijai prašymą suteikti patalpas naujam terminui. 
Vadovaujantis šio aprašo 6 punktu, prašymus dėl Savivaldybės turto (gyvenamosios patalpos) perdavimo panaudos pagrindais nagrinėja Gyvenamųjų patalpų naudojimo komisija. Aprašo 19 punkte nustatyta, kad jei panaudos gavėjas pageidauja sudaryti naują panaudos sutartį, pateikia Savivaldybės administracijai prašymą suteikti patalpas naujam terminui. 

Biudžetinei įstaigai Valstybiniam Šiaulių dramos teatrui pagal 2016-11-25 Savivaldybės ilgalaikio materialiojo nekilnojamojo turto panaudos sutartį Nr. SŽ-1490 perduota Šiaulių miesto savivaldybei nuosavybės teise priklausanti dviejų kambarių 66,57 kv. m bendrojo ploto gyvenamoji patalpa Aušros al. 13-16, Šiauliuose. Minėtos sutarties terminas 2018-06-18 papildomu susitarimu Nr. SŽ-701 buvo pratęstas ir baigsis 2023-12-20. BĮ Valstybinis Šiaulių dramos teatras 2023-06-21 raštu Nr. S-2408 kreipėsi į Šiaulių miesto savivaldybės administraciją dėl gyvenamosios patalpos Aušros al. 13-16, Šiauliuose, panaudos. Rašte nurodoma, kad pagal panaudos sutartį perduota gyvenamoji patalpa yra reikalinga įstaigai jos veiklai vykdyti. 
Prašymas svarstytas 2023-08-04 Gyvenamųjų patalpų naudojimo komisijos posėdyje. Komisija nusprendė ir siūlo perduoti biudžetinei įstaigai Valstybiniam Šiaulių dramos teatrui panaudos pagrindais laikinai neatlygintinai valdyti ir naudotis šios įstaigos nuostatuose numatytai veiklai penkeriems metams Šiaulių miesto savivaldybei nuosavybės teise priklausančią dviejų kambarių 66,57 kv. m bendrojo ploto gyvenamąją patalpą Aušros al. 13-16, Šiauliuose (unikalus Nr. 4400-0663-7696:5688).

Numatomos teigiamos pasekmės – bus priimtas sprendimas perduoti panaudos pagrindais Šiaulių miesto savivaldybei nuosavybės teise priklausančią dviejų kambarių gyvenamąją patalpą  Aušros al. 13-16, Šiauliuose. 

Galiojančių savivaldybės teisės aktų keisti ar panaikinti nereikės.   

Sprendimo įgyvendinimui reikalingų priimti papildomų teisės aktų nenumatoma. 

Biudžeto papildomų lėšų nereikės.

Sprendimą inicijuoja Šiaulių miesto savivaldybės administracija. Tiesioginis rengėjas –Šiaulių miesto savivaldybės administracijos Turto valdymo skyriaus vyr. specialistė Živilė Jagutienė, tel. (8 41) 596 288. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

Sprendimo projekto antikorupcinis vertinimas nebuvo atliekamas, nes šis projektas nėra susijęs su atvejais, nurodytais Teisės aktų projektų antikorupcinio vertinimo taisyklėse.


Turto valdymo skyriaus vyriausioji specialistė, 		                                     
l. e. Turto valdymo skyriaus vedėjo pareigas                                                            Daiva Zeninienė









